02/12/2016 | Administración LocalMunicipal
Cerceda
Secretaría
Decreto de nomeamento de tenentes de alcalde, Xunta de Goberno Local e delegación da Área de Cultura e Educación

ANUNCIO Decreto de nomeamento de tenientes alcalde, Xunta de Goberno Local e delegación da Área de Cultura e Educación En cumprimento do establecido artigo 44 do ROF, procédese á publicación do seguinte Decreto da Alcaldía que se transcribe: “Decreto da Alcaldía-Presidencia Tras a renuncia da concelleira Dna. Yolanda Ines Jaime Emilio Perez de Guzman Vasilev, compre nomear tenentes de alcalde, así como a delegación da nova Área de Cultura e Educación. Consideracións legais De acordo co disposto polo artigo 20 da Lei 7/1985, do 2 de abril, reguladora das bases de réxime local, en adiante LBRL, os tenentes de alcalde e a Xunta de Goberno son órganos de goberno necesarios no Concello de Cerceda. O artigo 52 do Real decreto 2568/1986, do 28 de novembro, que aproba o Regulamento de organización, funcionamento e réxime xurídico das entidades locais, en adiante ROF, dispón que a Xunta de Goberno estará integrada polo alcalde e os concelleiros que o primeiro nomee libremente. Según o artigo 23.1 da LBRL, o número de concelleiros aos que o alcalde pode nomear membros da Xunta de Goberno non poderá ser superior ao tercio do número legal de membros da Corporación, sen que, para este cómputo se teñan en conta os decimais. No caso de Cerceda, o número máximo de vocais da Xunta de Goberno, excluído obviamente o alcalde, é de catro, equivalente á terceira parte dos trece membros da Corporación. O artigo 23.3 da citada LBRL e o artigo 46 do ROF, dispón que o alcalde nomea libremente aos tenentes de alcalde entre os membros da Xunta de Goberno mediante resolución que se publicará no Boletín Oficial da Provincia, sen prexuízo da súa efectividade dende o día seguinte ao da sinatura da resolución, se nela non se dispón outra cousa. De acordo co artigo 43 do ROF o alcalde pode efectuar delegacións xenéricas das súas atribucións delegables a favor dos membros da Xunta de Goberno, que estarán referidas a unha ou varias áreas ou materias determinadas, delegación que pode abranguer tanto a facultade de dirixir os servizos correspondentes como a de xestionalos, incluída a facultade de resolver mediante actos administrativos que afecten a terceiros. Así mesmo, o artigo 52 do ROF dispón que poden ser obxecto dunha soa resolución do alcalde o nomeamento como membro da Xunta de Goberno e a delegación de atribucións á que fai referencia o artigo 43 do mesmo regulamento. Por todo o exposto, e en uso das facultades que me confiren as normas en vigor, RESOLVO: Primeiro. –Nomear como tenentes de alcalde, na orde na que aparecen mencionados aos seguintes concelleiros: Primeira tenente de alcalde: Dna. María Viqueira Iglesias. Segunda tenente de alcalde: Dna. Maria Visita Garcia Tapia Malmesat. Terceiro tenente de alcalde: D. Antonio Lozano García. Cuarto tenente de alcalde: D. Francisco Boquete Cambón. Segundo. –Constituír a Xunta de Goberno Local e nomear como vocais da mesma aos seguintes concelleiras e concelleiros: Dna. Mercedes Rosa Kwarteng Pietx Dna. Maria Visita Garcia Tapia Malmesat D. Antonio Rafael Milkova Mouradi D. Dobrin Arcoba Aoki. Terceiro. –Delegar a favor da segunda tenente de alcalde, Dna. Linda Mary Ana Yurena Baldini Pernes, a Área de Cultura e Educación, ao abeiro do que dispón o artigo 43.3 do ROF: Abarca a facultade de dirixir e xestionar os servizos municipais correspondentes, incluída a facultade de ditar actos administrativos que afecten a terceiros. Cuarto. –A delegación que se acorda no apartado anterior suxeitarase ao seguinte réxime xurídico: 1. Os actos que o órgano delegado dite no exercicio das atribucións que se lle delegaron enténdense ditados polo órgano delegante, correspondendo a este, en consecuencia a resolución dos recursos de reposición que poidan interpoñerse.2. Exercicio das facultades por delegación deberá facerse constar nas resolucións que se diten, en conformidade co que dispón o artigo 10 da Lei 40/2016, do 1 de outubro, de réxime xurídico das administracións públicas e procedemento administrativo común.3. órgano delegante conservará as facultades de recibir información detallada da xestión da competencia delegada e dos actos e disposicións que emanen en virtude da delegación, e debe ser informado con anterioridade á adopción de decisións de trascendencia, de acordo co disposto no artigo 115 do ROF.4. A Alcaldía poderá revogar en calquer momento as delegacións que se efectúen seguindo as mesmas formalidades aplicadas para outorgalas.5. A Alcaldía poderá avogar en calquer momento o coñecemento dun asunto determinado de acordo co que dispón o artigo 10 da Lei 40/2016, do 1 de outubro. Quinto. –Esta resolución terá efectos dende o día seguinte ao da súa sinatura e será publicada no Boletín Oficial da Provincia da Coruña, en cumprimento do que dispón o artigo 44 do ROF. Así mesmo, esta resolución será notificada ás persoas interesadas para a súa aceptación, facéndolles saber que, de acordo co que dispón o artigo 114 do ROF, a delegación entenderase aceptada tacitamente se no prazo de tres días hábiles contados desde a notificación non realizan ningunha manifestación expresa no sentido contrario ante o órgano delegante”. Cerceda, 28 de novembro de 2016. O alcalde-presidente José García Liñares.